(Návrh)

**ZÁKON**

**z ... 2018**

**o sprístupňovaní strelných zbraní a streliva na civilné použitie na trhu**

Národná rada Slovenskej republiky sa uzniesla na tomto zákone:

**§ 1**  
**Predmet úpravy**

Tento zákon upravuje

1. pôsobnosť Úradu pre normalizáciu, metrológiu a skúšobníctvo Slovenskej republiky (ďalej len „úrad“) v oblasti sprístupňovania strelnej zbrane[[1]](#footnote-1)) na civilné použitie (ďalej len „strelná zbraň“) a streliva[[2]](#footnote-2)) na civilné použitie (ďalej len „strelivo“) na trhu,
2. určený výrobok,[[3]](#footnote-3)) ktorým je strelná zbraň a strelivo,
3. základné požiadavky na strelnú zbraň a strelivo,
4. sprístupňovanie strelnej zbrane a streliva na trhu,
5. práva a povinnosti výrobcu, dovozcu a distribútora strelnej zbrane a streliva,
6. predpoklad zhody,
7. posudzovanie zhody[[4]](#footnote-4)) a postup posudzovania zhody,
8. značky strelnej zbrane a streliva,
9. autorizáciu,
10. práva a povinnosti autorizovanej osoby,[[5]](#footnote-5))
11. dohľad nad dodržiavaním zákona.

**§ 2**  
**Základné pojmy**

Na účely tohto zákona sa rozumie

1. sprístupňovaním strelnej zbrane na trhu alebo sprístupňovaním streliva na trhu odplatná alebo bezodplatná dodávka strelnej zbrane alebo odplatná alebo bezodplatná dodávka streliva určených na distribúciu, spotrebu alebo na používanie,
2. uvedením strelnej zbrane na trh alebo uvedením streliva na trh prvé sprístupnenie strelnej zbrane alebo prvé sprístupnenie streliva,
3. podstatnou úpravou strelnej zbrane výmena, oprava alebo zmena hlavnej časti strelnej zbrane[[6]](#footnote-6)) alebo výmena, oprava alebo zmena časti strelnej zbrane, pri ktorej dochádza k zmene výkonu, kategórie, typu, účelu určenia, používaného kalibru náboja rozmerov, pevnosti materiálu strelnej zbrane alebo k výmene silno namáhanej hlavnej časti strelnej zbrane alebo časti strelnej zbrane, ktorá vyžaduje inštaláciu do strelnej zbrane,
4. podstatnou úpravou streliva laborovanie streliva, ktoré je samostatne sprístupňované na trhu,
5. úpravou strelnej zbrane výmena, oprava alebo zmena hlavnej časti strelnej zbrane alebo výmena, oprava alebo zmena časti strelnej zbrane, pri ktorej nedochádza k zmene výkonu, kategórie, typu, účelu určenia, používaného kalibru náboja , rozmerov, pevnosti materiálu strelnej zbrane alebo výmene silno namáhanej hlavnej časti strelnej zbrane alebo časti strelnej zbrane, ktorá vyžaduje inštaláciu do strelnej zbrane a na ktorej je posúdená zhoda podľa prílohy č. 5 alebo prílohy č. 6,
6. nábojnicou časť náboja, ktorá chráni v nej umiestnenú výmetnú náplň od vonkajších vplyvov a ktorá umožní uloženie zápalky a spojenie so strelou, pomocou ktorej sa zabezpečuje poloha náboja v nábojovej komore a utesnenie spalných plynov vzniknutých pri výstrele proti ich úniku dozadu,
7. sériou streliva súbor streliva toho istého typu, vyrobeného sériovo a dodávaného tým istým výrobcom, pričom každá séria streliva je modifikovaná pri zmene niektorej časti streliva,
8. spotrebným strelivom strelivo uvedené na trh, ktoré spĺňa základné požiadavky a ďalšie požiadavky ustanovené týmto zákonom; spotrebným strelivom nie je skúšobné strelivo[[7]](#footnote-7)) používané autorizovanou osobou alebo používané výrobcom, experimentálne strelivo nového typu, strelivo plnené alebo strelivo prebíjané v malých množstvách na vlastné účely,
9. strelivom s vysokým výkonom strelivo schváleného typu, v ktorom priemerný maximálny tlak streliva je vyšší ako normálny tlak predpísaný Medzinárodnou stálou komisiou na skúšky ručných palných zbraní C.I.P.[[8]](#footnote-8)) (ďalej len „stála komisia“),
10. tabuľkami stálej komisie rozmery streliva, rozmery hlavne strelnej zbrane, tlak streliva alebo ďalšie požiadavky na strelivo alebo na hlaveň.

**§ 3**

**Pôsobnosť úradu**

1. Úrad zasiela stálej kancelárii stálej komisie výstupný dokument posudzovania zhody[[9]](#footnote-9)) podľa § 16 ods. 3 a 4.
2. Úrad zverejňuje na svojom webovom sídle tabuľky stálej komisie.

**§ 4  
Určený výrobok**

1. Strelnou zbraňou ako určeným výrobkom podľa § 1 písm. b) je
2. ručná strelná zbraň, ktorej primárnym zdrojom energie je výmetná náplň, ktorou je
   1. broková strelná zbraň s hladkým vývrtom alebo s čiastočne drážkovaným vývrtom,
   2. krátka guľová strelná zbraň s hladkým vývrtom s nábojom typu flobert,
   3. krátka guľová strelná zbraň s drážkovaným alebo s polygonálnym vývrtom,
   4. dlhá guľová strelná zbraň s hladkým vývrtom s nábojom typu flobert,
   5. dlhá guľová strelná zbraň s drážkovaným alebo s polygonálnym vývrtom,
   6. dlhá kombinovaná strelná zbraň,
   7. strelná zbraň s obmedzenou kinetickou energiou strely,
   8. strelná zbraň na jednorazové použitie,
   9. historická strelná zbraň, ktorá je určená na streľbu,
   10. replika historickej strelnej zbrane a funkčná napodobenina historickej strelnej zbrane,
   11. narkotizačná strelná zbraň,
   12. signálna strelná zbraň, z ktorej vystreľovaná strela obsahuje efektové zlože,
   13. expanzná akustická strelná zbraň, ktorou je poplašná strelná zbraň alebo štartovacia strelná zbraň,
   14. expanzná strelná zbraň na rozptyl dráždivej látky alebo paralyzačnej látky,
   15. expanzná strelná zbraň na granule, ktorej nábojka obsahuje výmetnú náplň a granule,
   16. expanzný prístroj na priemyselné účely alebo na technické účely, v ktorom sa používa nábojka k pohonu strely alebo k pohonu inej mechanickej časti,
   17. balistická strelná zbraň na určenie balistických hodnôt streliva, najmä tlaku prachových plynov, rýchlosti striel, kinetickej energie nábojok, rozptylových charakteristík,
   18. strelná zbraň, ktorá strieľa dávkou alebo
   19. perkusná zbraň,
3. plynová strelná zbraň, ktorej zdrojom kinetickej energie strely je stlačený vzduch, oxid uhličitý alebo iný plyn, ktorou je
   1. vzduchovka,
   2. vetrovka,
   3. terčová strelná zbraň na oxid uhličitý,
   4. paintbalová strelná zbraň,
   5. plynová narkotizačná strelná zbraň,
   6. plynový expanzný prístroj alebo
   7. airsoftová strelná zbraň,
4. hlavná časť strelnej zbrane, ktorá je samostatne sprístupňovaná na trhu,
5. časť strelnej zbrane iná ako podľa písmena c), ktorá je samostatne sprístupňovaná na trhu.
6. Strelivom ako určeným výrobkom podľa § 1 písm. b) je
7. strelivo do ručnej strelnej zbrane, ktorým je
   1. brokový náboj vyrábaný alebo prebíjaný,
   2. guľový náboj vyrábaný alebo prebíjaný,
   3. inertná strela jednotná alebo hromadná,
   4. strela s obsahom efektových pyrotechnických zloží,
   5. nábojnica na stredový zápal alebo na okrajový zápal,
   6. zápalka priemyselne vyrábaná na zalisovanie do nábojníc,
   7. bezdymový prach do brokového streliva alebo do guľového streliva,
   8. čierny prach do strelnej zbrane nabíjanej ústím alebo
   9. zápalka do perkusnej zbrane,
8. strelivo do narkotizačnej strelnej zbrane, ktorým je
   1. narkotizačná strela alebo
   2. nábojka na výmet narkotizačnej strely,
9. strelivo do signálnej strelnej zbrane, ktorým je
10. signálny náboj alebo jednotné strelivo,
11. signálna strela so svetelným, zvukovým, dymovým alebo s kombinovaným efektom alebo
12. nábojka na výmet signálnej strely,
13. strelivo do expanznej strelnej zbrane, ktorým je
14. akustická nábojka,
15. pracovná nábojka,
16. nábojka s granulami alebo
17. plynová nábojka,
18. strelivo do plynovej strelnej zbrane, ktorým je
19. strela z pevného materiálu,
20. značkovacie paintbalové strelivo alebo
21. narkotizačná strela,
22. strelivina, ktorá je samostatne sprístupňovaná na trhu,
23. výmetná náplň použitá v strelive, ktorá je komponentom streliva samostatne sprístupňovaná na trhu, ktorou je
24. čierny prach,
25. drobnozrnný bezdymový nitrocelulózový alebo nitroglycerínový prach alebo
26. zápalková zlož,
27. komponent streliva iný ako podľa písmena g), ktorým je
28. uzatvárací diel, najmä krytka, vložka, podložka alebo upchávka,
29. vynášací diel, najmä kontajner, vynášacie puzdro alebo vynášací piest,
30. efektová náplň, najmä efektová tableta alebo efektové puzdro alebo
31. ostatný diel, najmä stabilizátor, spojovací diel alebo padák.
32. Určeným výrobkom podľa tohto zákona nie je
    * 1. strelná zbraň alebo strelivo na výskum, vývoj alebo na skúšanie,
      2. strelná zbraň alebo strelivo na vojenské účely alebo bezpečnostné účely pre potreby ozbrojených síl Slovenskej republiky, ozbrojených bezpečnostných zborov alebo ozbrojených zborov a do výzbroje Vojenskej polície, Vojenského spravodajstva, Slovenskej informačnej služby alebo do výzbroje Národného bezpečnostného úradu,
      3. strelná zbraň alebo strelivo zahraničných ozbrojených síl, ktoré sa nachádzajú na území Slovenskej republiky alebo ktoré sa prevážajú cez územie Slovenskej republiky,
      4. skúšobné strelivo zhotovené na overovanie strelnej zbrane autorizovanou osobou a pokusné strelivo určené na uvedenie na trh,
      5. strelné nástražné zariadenie,
      6. prebíjané strelivo[[10]](#footnote-10)) do strelnej zbrane,
      7. strelná zbraň alebo strelivo na muzeálne alebo na zberateľské účely, ktoré nie sú určené na streľbu a nepoužívajú sa,
      8. výmetný alebo výstrelný systém pyrotechnického výrobku,
      9. špeciálna strelná zbraň, určenú najmä na streľbu normalizovaných črepín, skúšky drobivosti trhavín alebo na skúšky korozívnosti zápalkových zloží,
      10. expanzný prístroj podľa osobitného predpisu,[[11]](#footnote-11))
      11. mechanická strelná zbraň alebo strela do mechanickej strelnej zbrane.

**§ 5  
Základné požiadavky na strelnú zbraň a strelivo**

1. Základné požiadavky na strelnú zbraň alebo na strelivo uvedené v prílohe č. 1 sú požiadavky, ktoré musí spĺňať strelná zbraň alebo strelivo pri sprístupňovaní na trhu alebo pri ich uvedení do používania,[[12]](#footnote-12)) pričom sa prihliada na účel určenia strelnej zbrane alebo streliva.
2. Ak strelná zbraň alebo strelivo spĺňa základné požiadavky, a ak pri sprístupňovaní na trhu a používaní strelná zbraň alebo strelivo spĺňa účel určenia pri bežných a predvídateľných podmienkach a neohrozuje život, zdravie, majetok osôb alebo neohrozuje životné prostredie, považujú sa základné požiadavky za splnené.

**§ 6  
Sprístupňovanie na trhu**

Strelnú zbraň alebo strelivo je možné sprístupniť na trhu alebo uviesť do používania, ak pri správnej inštalácii a údržbe, ako aj používaní na účel určenia, spĺňa základné požiadavky a ďalšie požiadavky ustanovené týmto zákonom.

**§ 7   
Povinnosti výrobcu**

1. Výrobca je fyzická osoba - podnikateľ alebo právnická osoba, ktorá strelnú zbraň alebo strelivo navrhuje, vyrába, dá navrhnúť alebo dá vyrobiť a uvádza na trh pod svojím obchodným menom alebo ochrannou známkou alebo ich používa na vlastné účely a spĺňa požiadavky podľa osobitného predpisu.[[13]](#footnote-13)) Za výrobcu sa považuje aj ten, kto vykoná podstatnú úpravu strelnej zbrane alebo úpravu strelnej zbrane a podstatnú úpravu streliva.
2. Výrobca je povinný pri uvedení strelnej zbrane alebo streliva na trh
   1. navrhnúť a  vyrobiť strelnú zbraň a strelivo podľa základných požiadaviek,
   2. vypracovať technickú dokumentáciu[[14]](#footnote-14)) k strelnej zbrani alebo k strelivu v štátnom jazyku podľa prílohy č. 2,
   3. určiť kategóriu strelnej zbrane,[[15]](#footnote-15))
   4. zabezpečiť posúdenie zhody strelnej zbrane alebo streliva podľa § 12,
   5. vydať vyhlásenie o zhode strelnej zbrane alebo streliva podľa § 13,
   6. umiestniť značku na strelnej zbrani alebo strelive podľa § 14,
   7. označiť na strelnej zbrani svoje obchodné meno alebo ochrannú známku, výrobné číslo strelnej zbrane a kaliber príslušného streliva na hlavni strelnej zbrane a valci revolvera alebo ak strelná zbraň má hlavne rozdielneho kalibru alebo valce revolvera rozdielneho kalibru na každej hlavni a valci revolvera,
   8. označiť na strelive do strelnej zbrane s hladkým vývrtom hlavne
   9. obchodné meno, ochrannú známku výrobcu, výrobnú značku alebo pôvod streliva na dne nábojnice alebo na tele nábojnice neodstrániteľným spôsobom; na strelive s nábojnicou kalibru 20 sa telo nábojnice označí žltou farbou,
   10. kaliber streliva na dne nábojnice; ak kaliber z technických dôvodov nie je možné vyznačiť na dne nábojnice, vyznačí sa neodstrániteľným spôsobom na tele nábojnice,
   11. priemer oceľového broku alebo bezoloveného broku v mm, ak je strelivom oceľový brok alebo bezolovnatý brok.
   12. označiť strelivo do strelnej zbrane s hladkým vývrtom s vysokým výkonom podľa písmena h) a
   13. dĺžku tela nábojnice, ak presahuje 65 mm pre kaliber 20 a väčší kaliber a ak dĺžka plášťa nábojnice presahuje 63,5 mm pre kaliber 24 a menší kaliber.
   14. dno nábojnice rôznymi farbami alebo označením „Max 1050 bar" alebo označením „Pre zbraň skúšanú do tlaku 1320 bar" na tele nábojnice.
   15. označiť skúšobné strelivo do strelnej zbrane s hladkým vývrtom podľa písmena h), zúbkovaním alebo vrúbkovaním dna nábojnice, červenou farbou na dne nábojnice alebo označením „skúšobné strelivo“ na tele nábojnice,
   16. označiť na strelive do strelnej zbrane s drážkovým vývrtom hlavne
3. obchodné meno, ochrannú známku výrobcu alebo výrobnú značku na dne nábojnice neodstrániteľným spôsobom;
4. kaliber streliva podľa tabuliek stálej komisie na dne nábojnice; ak kaliber z technických dôvodov nie je možné vyznačiť na dne nábojnice, vyznačí sa neodstrániteľným spôsobom na tele nábojnice,
   1. spĺňať povinnosti podľa osobitného predpisu.[[16]](#footnote-16))
5. Označenie podľa písmena h) prvého bodu a písmena i) druhého bodu je vyhotovené v štátnom jazyku alebo jazyku členského štátu, ktorý je zmluvnou stranou medzinárodnej zmluvy, ktorou je Slovenská republika viazaná (ďalej len „členský štát“).

**§ 8  
Povinnosti dovozcu**

1. Dovozca je fyzická osoba - podnikateľ alebo právnická osoba so sídlom alebo miestom podnikania v Slovenskej republike, ktorá uvádza strelnú zbraň alebo strelivo na trh a spĺňa požiadavky podľa osobitného predpisu.13)
2. Dovozca nesmie uviesť na trh strelnú zbraň alebo strelivo, ak
   1. nespĺňa základnú požiadavku alebo ďalšiu požiadavku ustanovenú týmto zákonom,
   2. výrobca nesplnil povinnosť podľa § 7 ods. 2 písm. b), c), d), e), f), g), h), i), j) alebo k) alebo
   3. výrobca nedodal k strelnej zbrani alebo strelivu sprievodnú dokumentáciu,[[17]](#footnote-17)) návod na použitie alebo bezpečnostné pokyny v štátnom jazyku.
3. Dovozca je povinný uviesť na strelnej zbrani alebo na strelive obchodné meno alebo ochrannú známku výrobcu, výrobné číslo a označenie kalibra príslušného streliva na hlavni strelnej zbrane a valci revolvera, ak výrobca nesplnil povinnosť podľa § 7 ods. 2 písm. g), h), i), j) alebo k). Ak strelná zbraň má hlavne rozdielneho kalibru alebo valce revolvera rozdielneho kalibru dovozca je povinný uviesť údaje podľa prvej vety na každej hlavni a valci revolvera.
4. Dovozca je povinný spĺňať povinnosti podľa osobitného predpisu.[[18]](#footnote-18))

**§ 9  
Povinnosti distribútora**

1. Distribútor je fyzická osoba - podnikateľ alebo právnická osoba v dodávateľskom reťazci okrem výrobcu alebo dovozcu, ktorá sprístupňuje strelnú zbraň alebo strelivo na trhu a spĺňa požiadavky podľa osobitného predpisu.13)
2. Distribútor nesmie sprístupniť strelnú zbraň alebo strelivo na trhu, ak
3. nespĺňa základnú požiadavku alebo ďalšiu požiadavku ustanovenú týmto zákonom,
4. výrobca nesplnil povinnosť podľa § 7 ods. 2 písm. c), d), e), f), g), h), i), j) alebo k) alebo dovozca nesplnil povinnosť podľa § 8 ods. 3 alebo
5. výrobca nedodal k strelnej zbrani alebo strelivu sprievodnú dokumentáciu, návod na použitie alebo bezpečnostné pokyny v štátnom jazyku.
6. Distribútor je povinný spĺňať povinnosti podľa osobitného predpisu.[[19]](#footnote-19))

**§ 10 Rozšírenie povinností výrobcu na dovozcu alebo na distribútora**

Na dovozcu alebo na distribútora sa vzťahujú povinnosti výrobcu podľa § 7 a podľa osobitného predpisu.[[20]](#footnote-20))

**§ 11  
Predpoklad zhody**

1. Ak strelná zbraň alebo strelivo spĺňa požiadavky technického predpisu z oblasti posudzovania zhody alebo slovenskej technickej normy vhodnej na posudzovanie zhody[[21]](#footnote-21)) alebo jej časti, považuje sa za strelnú zbraň alebo strelivo, ktoré spĺňa základné požiadavky, na ktoré sa technický predpis z oblasti posudzovania zhody alebo slovenská technická norma vhodná na posudzovanie zhody alebo jej časť vzťahuje.
2. Ak neexistuje technický predpis z oblasti posudzovania zhody alebo slovenská technická norma vhodná na posudzovanie zhody podľa odseku 1, za strelnú zbraň alebo strelivo, ktoré spĺňa základné požiadavky, sa považuje taká strelná zbraň alebo strelivo, ktoré spĺňa požiadavky slovenskej technickej normy alebo inej technickej špecifikácie.

**§ 12  
Posudzovanie zhody strelnej zbrane a streliva**

1. Na posudzovanie zhody strelnej zbrane so základnými požiadavkami sa použije postup posudzovania zhody
   1. homologizácia podľa [prílohy č.](https://www.slov-lex.sk/pravne-predpisy/SK/ZZ/2016/149/20160420#prilohy.priloha-priloha_c_4_k_nariadeniu_vlady_c_149_2016_z_z.oznacenie) 3,
   2. skúška typu strelnej zbrane podľa [prílohy č.](https://www.slov-lex.sk/pravne-predpisy/SK/ZZ/2016/149/20160420#prilohy.priloha-priloha_c_4_k_nariadeniu_vlady_c_149_2016_z_z.oznacenie) 4,
   3. kusové overenie podľa [prílohy č.](https://www.slov-lex.sk/pravne-predpisy/SK/ZZ/2016/149/20160420#prilohy.priloha-priloha_c_4_k_nariadeniu_vlady_c_149_2016_z_z.oznacenie) 5 alebo
   4. nové kusové overenie podľa [prílohy č.](https://www.slov-lex.sk/pravne-predpisy/SK/ZZ/2016/149/20160420#prilohy.priloha-priloha_c_4_k_nariadeniu_vlady_c_149_2016_z_z.oznacenie) 6.
2. Na posudzovanie zhody streliva alebo streliva po podstatnej úprave so základnými požiadavkami sa použije postup posudzovania zhody
   1. skúška typu streliva podľa [prílohy č.](https://www.slov-lex.sk/pravne-predpisy/SK/ZZ/2016/149/20160420#prilohy.priloha-priloha_c_4_k_nariadeniu_vlady_c_149_2016_z_z.oznacenie) 7 alebo
   2. inšpekcia podľa [prílohy č.](https://www.slov-lex.sk/pravne-predpisy/SK/ZZ/2016/149/20160420#prilohy.priloha-priloha_c_4_k_nariadeniu_vlady_c_149_2016_z_z.oznacenie) 8.
3. Posudzovanie zhody strelnej zbrane alebo streliva podľa odseku 1 písm. a) až c) a odseku 2 vykonáva len autorizovaná osoba, ktorá je úradnou skúšobňou podľa osobitného predpisu.[[22]](#footnote-22)) Autorizovaná osoba sa stáva úradnou skúšobňou po jej schválení stálou komisiou.
4. Posudzovanie zhody strelnej zbrane podľa odseku 1 písm. d) vykonáva autorizovaná osoba.
5. Autorizovaná osoba určí počet vzoriek strelnej zbrane alebo streliva, termín a miesto posudzovania zhody.
6. Náklady spojené s výkonom posudzovania zhody autorizovanou osobou uhrádza výrobca alebo osoba, ktorá žiada o posudzovanie zhody.
7. Postup posudzovania zhody podľa odseku 1 písm. a) sa použije na posudzovanie zhody strelnej zbrane podľa prílohy č. 3 druhého bodu, ktorá je vyrábaná sériovo.
8. Postup posudzovania zhody podľa odseku 1 písm. b) alebo písm. c) sa použije na posudzovanie zhody strelnej zbrane inej ako  strelnej zbrane podľa prílohy č. 3 druhého bodu, ktorá je vyrábaná sériovo.
9. Postup posudzovania zhody podľa odseku 1 písm. c) sa použije na posudzovanie zhody strelnej zbrane podľa prílohy č. 3 druhého bodu, ktorá nie je vyrábaná sériovo, pri inej strelnej zbrani ako je  strelná zbraň podľa prílohy č. 3 druhého bodu alebo po podstatnej úprave strelnej zbrane.
10. Postup posudzovania zhody podľa odseku 1 písm. d) sa použije na posudzovanie zhody strelnej zbrane po jej úprave, alebo ak je dôvodné podozrenie, že používaním alebo iným spôsobom mohlo dôjsť k ovplyvneniu zhody strelnej zbrane so základnou požiadavkou, ktorá sa na strelnú zbraň vzťahuje.
11. Posudzovaniu zhody nepodlieha dovážaná strelná zbraň alebo dovážané strelivo, ak sú označené príslušnou overovacou značkou podľa medzinárodnej zmluvy, ktorou je Slovenská republika viazaná.8)
12. Ak pri posudzovaní zhody vznikne spor medzi výrobcom a autorizovanou osobou pri určení kategórie strelnej zbrane podľa § 7 ods. 2 písm. c) postupuje sa podľa osobitného predpisu.[[23]](#footnote-23))

**§ 13  
Vyhlásenie o zhode**

Vyhlásenie o zhode sa vypracuje podľa osobitného predpisu.[[24]](#footnote-24)) Rozsah vyhlásenia o zhode je uvedený v [prílohe č.](https://www.slov-lex.sk/pravne-predpisy/SK/ZZ/2016/149/20160420#prilohy.priloha-priloha_c_10_k_nariadeniu_vlady_c_149_2016_z_z.oznacenie) 10.

**§ 14**

**Značka**

1. Značka[[25]](#footnote-25)) strelnej zbrane alebo značka streliva je
2. overovacia značka alebo
3. národná overovacia značka.
4. Overovacia značka je značka strelnej zbrane alebo značka streliva, ktorou sa označuje strelná zbraň alebo strelivo uvedené v tabuľkách stálej komisie, ktorá sa skladá z
5. jednotnej overovacej značky,
6. národnej identifikačnej značky a
7. posledného dvojčísla roku, v ktorom je vykonané posudzovanie zhody.
8. Národná overovacia značka je značka strelnej zbrane alebo značka streliva, ktorou sa označuje iná strelná zbraň alebo strelivo ako sú uvedené v tabuľkách stálej komisie sa skladá z
9. národnej identifikačnej značky a
10. posledného dvojčísla roka, v ktorom je vykonané posudzovanie zhody.
11. Overovacia značka úradnej skúšobne iného členského štátu, ktorým je označená strelná zbraň alebo strelivo podľa medzinárodnej zmluvy, ktorou je Slovenská republika viazaná,8) je považovaná za overovaciu značku podľa tohto zákona.
12. Národná overovacia značka nie je uznávaná členskými štátmi.
13. Výrobca zabezpečuje na hlavnej časti strelnej zbrane mäkké alebo vyžíhané miesta na označenie príslušnou overovacou značkou a ďalšími údajmi podľa tohto zákona.
14. Ak sa pri kusovom overení alebo novom kusovom overení zistí, že strelná zbraň nespĺňa základnú požiadavku alebo požiadavku podľa tohto zákona, autorizovaná osoba vráti strelnú zbraň výrobcovi alebo osobe, ktorá požiadala o kusové overenie alebo o nové kusové overenie a označí strelnú zbraň identifikačným kódom autorizovanej osoby, pričom poslednú platnú značku preznačí písmenom X.

**§ 15  
Autorizácia**

Autorizácia sa vykonáva podľa osobitného predpisu.[[26]](#footnote-26))

**§ 16**

**Práva a povinnosti autorizovanej osoby**

1. Autorizovaná osoba posudzuje zhodu strelnej zbrane alebo streliva postupom posudzovania zhody podľa § 12.
2. Na autorizovanú osobu sa vzťahujú práva a povinnosti podľa osobitného predpisu.[[27]](#footnote-27))
3. Autorizovaná osoba pri posudzovaní zhody vydá výstupný dokument posudzovania zhody podľa prílohy č. 9. Autorizovaná osoba je povinná bezodkladne zaslať úradu kópiu certifikátu o homologizácii, kópiu certifikátu o zrušení certifikátu o homologizácii alebo kópiu certifikátu o odmietnutí vydať certifikát o homologizácii.
4. Autorizovaná osoba bezodkladne písomne informuje úrad pri
5. homologizácii o
   1. certifikáte o homologizácii, ktorý vydala,
   2. členskom štáte a autorizovanej osobe, ktorá vykonala homologizáciu,
   3. obchodnom mene výrobcu,
   4. značke, type, modeli a kalibri strelnej zbrane,
   5. záverečnom protokole o homologizácii, ktorý vydala,
   6. vade, ktorú nemožno akceptovať a vade zistenej pri použití na homologizovaných systémoch,
6. skúške typu streliva o
   1. certifikáte o skúške typu streliva alebo o zrušení alebo zániku platnosti certifikátu o skúške typu streliva, ktorý vydala,
   2. vykonaní skúšky typu streliva na základe údajov dodaných výrobcom, údajoch o maximálnom prípustnom tlaku streliva, nameranej strednej hodnote maximálneho tlaku a všetkých údajoch oznámených výrobcom, ktoré sú overené, ak je predmetom posudzovania zhody strelivo, na ktorého kaliber ešte nie sú ustanovené základné požiadavky.
7. Autorizovaná osoba je oprávnená si vyžiadať od stálej komisie kópiu certifikátu o homologizácii vydaného úradnou skúšobňou iného členského štátu, ak autorizovaná osoba zistí, že sériovo vyrobená strelná zbraň, ktorá je homologizovaná a ku ktorej je vydaný certifikát o homologizácii, nespĺňa základnú požiadavku alebo ďalšiu požiadavku ustanovenú týmto zákonom.
8. Autorizovaná osoba, ktorá vydala certifikát o homologizácii, je povinná overiť, či je námietka, ktorú vzniesla iná autorizovaná osoba alebo úradná skúšobňa iného členského štátu, opodstatnená. Ak autorizovaná osoba potvrdí opodstatnenosť námietky alebo ak autorizovaná osoba zistí, že strelná zbraň zo série nespĺňa základňu požiadavku alebo ďalšiu požiadavku podľa tohto zákona alebo predstavuje nebezpečenstvo pre užívateľa alebo tretiu osobu, autorizovaná osoba zruší certifikát o homologizácii.

**§ 17**

**Dohľad**

Dohľad nad sprístupňovaním strelnej zbrane alebo streliva na trhu[[28]](#footnote-28)) vykonáva orgán dohľadu podľa osobitného predpisu[[29]](#footnote-29)) postupom podľa osobitného predpisu.[[30]](#footnote-30))

**§ 18  
Splnomocňovacie ustanovenie**

Úrad vydá všeobecne záväzný právny predpis, v ktorom ustanoví podrobnosti o

1. základných požiadavkách na rozmery strelnej zbrane ,
2. homologizácii, odbere vzorky, overení označenia typu, overení zhody rozmerov hlavných častí strelnej zbrane s tabuľkami stálej komisie, overení odolnosti materiálu pri streľbe, overení bezpečnej funkcie pri streľbe, homologizácii expanzného prístroja a akustickej strelnej zbrani, pádovej skúške,
3. kusovom overení, kontrole pred streľbou, skúšobnom strelive, skúšobnej streľbe, kontrole po streľbe, vyššej skúške, kusovom overení strelnej zbrane s hladkým vývrtom hlavne nabíjané zozadu, kusovom overení strelnej zbrane, ktorá je nabíjaná čiernym prachom,
4. skúške typu streliva, odbere vzoriek streliva pre skúšku typu streliva, strelive s vysokým výkonom, strelive určenom pre expanznú strelnú zbraň na granule, novom strelive, kontrole a spôsobilosti referenčného streliva, menovitom tlaku, kontrole nábojov   
   s bezolovenými brokmi, metóde merania deformácie pri heterogénnych brokoch, metóde merania tvrdosti jadra pri homogénnych brokoch,
5. inšpekcii, odbere vzoriek, kontrole výroby, vizuálnej kontrole, kontrole rozmerov, kontrole maximálneho tlaku, metóde merania kinetickej energie a kontrole bezpečnej funkcie streliva,
6. metóde merania a postupe kalibrácie,
7. overovacej značke a národnej overovacej značke strelnej zbrane a streliva a o jej grafickom vyobrazení.

**§ 19**

Tento zákon bol prijatý v súlade s právne záväzným aktom Európskej únie v oblasti technických predpisov.[[31]](#footnote-31))

**§ 20**

**Prechodné ustanovenia**

* + 1. Strelná zbraň členského štátu stálej komisie vyrobená do 19. októbra 2014 a označená overovacou značkou platnou do 19. októbra 2014 a strelivo členského štátu stálej komisie vyrobené do 19. októbra 2016 a označené overovacou značkou platnou do 19. októbra 2016 môžu byť uvedené na trh aj po 31. marci 2019.
    2. Výstupné dokumenty posudzovania zhody streliva, vydané podľa právnych predpisov účinných do 31. marca 2019 zostávajú v platnosti až do uplynutia ich platnosti, najneskôr do 31. marca 2022.

**§ 21**

**Zrušovacie ustanovenie**

Zrušuje sa nariadenie vlády Slovenskej republiky č. 397/1999 Z. z., ktorým sa ustanovujú podrobnosti o technických požiadavkách a postupoch posudzovania zhody na strelné zbrane a strelivo v znení nariadenia vlády Slovenskej republiky č. 296/2000 Z. z., nariadenia vlády Slovenskej republiky č. 380/2003 Z. z., nariadenia vlády Slovenskej republiky č. 182/2006 Z. z., nariadenia vlády Slovenskej republiky č. 202/2011 Z. z. a nariadenia vlády Slovenskej republiky č. 269/2014 Z. z.

**§ 22**

**Účinnosť**

Tento zákon nadobúda účinnosť 1. apríla 2019.

**Príloha č. 1 k zákonu č. .../2018 Z. z.**

**ZÁKLADNÉ POŽIADAVKY NA STRELNÚ ZBRAŇ ALEBO STRELIVO**

* + - * 1. Základné požiadavky na strelnú zbraň

1. Základné požiadavky pri homologizácii a skúške typu
   1. Pri homologizácii a skúške typu sa posudzujú základné požiadavky, ktorými sú
   2. vzhľad a vyhotovenie strelnej zbrane,
   3. nastreliteľnosť strelnej zbrane,
   4. krytie a rozptyl zásahov strelnej zbrane,
   5. rýchlosť a kinetická energia striel vystrelených zo strelnej zbrane,
   6. odolnosť strelnej zbrane voči sťaženým klimatickým podmienkam, najmä zvýšenej teplote alebo zníženej teplote, dažďu alebo prachu.
   7. rozmer nábojovej komory, vývrtu hlavne a uzamykacej vôle,
   8. použitý materiál a rozmer strelnej zbrane alebo jej časti ktorý zaručuje pevnosť strelnej zbrane alebo jej časti pri streľbe skúšobnými nábojmi,
   9. bezpečná funkcia strelnej zbrane pri streľbe strelivom určeným na trh.
2. Základné požiadavky pri kusovom overení a pri novom kusovom overení
   1. Strelná zbraň pri predložení na kusové overenie alebo na nové kusové overenie má príslušnú značku a nesmie mať
   2. stopy korózie,
   3. poškodenú pažbu,
   4. výrobné vady vo vývrte alebo v nábojovej komore, najmä preliačiny, ryhy, prelomeniny alebo vady viditeľné voľným okom,
   5. drsnosť povrchu Ra väčšiu ako 1 µm vo vývrte hlavne a 1,8 µm v nábojovej komore,
   6. hlaveň ohnutú, s vydutím alebo s inou deformáciou,
   7. praskliny, porézne miesta alebo dodatočne zvarené miesta hlavnej časti strelnej zbrane,
   8. nesprávne nastavenú alebo spájkovanú hlaveň, háky alebo lišty alebo vady spôsobené mechanicky alebo tepelne pri výrobe strelnej zbrane , ktoré môžu nepriaznivo pôsobiť na pevnosť alebo na bezpečnú funkciu strelnej zbrane, alebo
   9. záver alebo dnovú skrutku, ktorých rozmery a materiály nezodpovedajú účelu určenia strelnej zbrane.
   10. Rozmery strelnej zbrane kontrolovanej z hľadiska bezpečnosti zodpovedajú ustanoveným hodnotám alebo hodnotám určeným autorizovanou osobou. Strelná zbraň nabíjaná ústím hlavne má priemer prešľahového kanálika, ktorý zodpovedá ustanoveným hodnotám.
   11. Strelná zbraň nesmie mať pri streľbe
3. nesprávnu funkciu záverového, spúšťového, bicieho, poistného, výstražného, zásobovacieho, vyťahovacieho alebo vyhadzovacieho mechanizmu, ak je nabíjaná strelná zbraň nabíjaná zozadu,
4. nesprávnu funkciu a chod valca revolvera,
5. nesprávnu funkciu zapaľovacieho mechanizmu, ak je strelná zbraň nabíjaná ústím hlavne,
6. nízky odpor spúšte, okrem terčovej strelnej zbrane a strelnej zbrane s napínačikom, ktorý nezodpovedá hodnotám ustanoveným v tabuľkách stálej komisie,
7. vady vo vyhotovení, opracovaní a chode úderníka alebo zápalníka,
8. nedostatočné držanie kohútika alebo podobného bicieho prvku v jeho záchyte.
   1. Strelná zbraň nesmie vykazovať po skúšobnej streľbe žiadnu vadu.

B. Základné požiadavky na strelivo

* + - 1. Pri strelive sa posudzujú základné požiadavky, ktorými sú

1. umiestnenie značiek na najmenšom spotrebiteľskom balení,
2. umiestnenie značiek na každom náboji,
3. overenie zhodnosti rozmerov,
4. preskúšanie priemerného tlaku nábojov alebo ekvivalentných hodnôt pri špeciálnom strelive,
5. kontrola bezpečnej funkcie streliva,
6. kontrola rozmerov streliva, či zodpovedajú najmenším a najväčších hodnotám rozmerov streliva, ktoré sú uvedené v tabuľkách stálej komisie.
   * + 1. Základné požiadavky na referenčné strelivo
   1. Referenčným strelivom je strelivo z jednej série, ktoré je uskladnené pri teplote prostredia a streliva 21 °C (± l °C) a relatívnej vlhkosti prostredia 60 % (± 5 %) najmenej 72 hodín.
   2. Pred meraním tlaku a rýchlosti sa vykonajú dva zahrievacie výstrely s nábojmi zo skúšanej série.
   3. Pri zisťovaní spôsobilosti referenčnej série vystrelí autorizovaná osoba alebo výrobca 2 skupiny po 20 nábojov za súčasného zaznamenávania tlaku a rýchlosti, z čoho sa vypočíta stredná hodnota a smerodajná odchýlka každej skupiny.
   4. Súbežne merané hodnoty rýchlostí a ich smerodajná odchýlka sa použijú k posúdeniu platnosti streľby. Hodnota smerodajnej odchýlky nameraných tlakov sa použije k posúdeniu správnosti výsledkov.
      * 1. Základné požiadavky na spotrebné strelivo

3.1 Pri spotrebnom strelive sa posudzujú základné požiadavky, ktorými sú

1. umiestnenie údajov na najmenšom spotrebiteľskom balení,
2. vzhľad a umiestnenie údajov a rozlišovacích znakov na každom náboji,
3. zhodnosť rozmerov so základnými požiadavkami,
4. tlak plynov streliva alebo hodnoty považované za ekvivalentné, ak ide o zvláštne strelivo,
5. prepravná, manipulačná a bezpečná funkcia,
6. odolnosť v sťažených klimatických podmienkach,
7. splnenie ďalších balistických charakteristík, najmä rozptyl rýchlostí, tlakov, rozptylové charakteristiky na terči, krytie,
8. určené fyzikálne, chemické a balistické charakteristiky streliviny, najmä fyzikálna a chemická stabilita, energetická hodnota, charakteristika horenia.

**Príloha č. 2 k zákonu č. .../2018 Z. z.**

**TECHNICKÁ DOKUMENTÁCIA**

Technická dokumentácia strelnej zbrane alebo streliva obsahuje najmä:

1. všeobecný opis strelnej zbrane alebo streliva,
2. konštrukčné výkresy, výrobné výkresy alebo schémy strelnej zbrane alebo streliva,
3. opisy a vysvetlenia potrebné na pochopenie nákresov, náčrtov a používania strelnej zbrane alebo streliva,
4. opis a vysvetlenie funkcie strelnej zbrane alebo streliva,
5. zoznam použitých slovenských technických noriem,
6. výsledky vykonaných konštrukčných výpočtov, vykonaných skúšok a iných záznamov,
7. protokoly o skúškach,
8. upozornenie na možné riziká pri používaní, preprave alebo skladovaní strelnej zbrane alebo streliva,
9. návod na montáž, návod na demontáž a návod na používanie strelnej zbrane alebo streliva,
10. návod na prebíjanie častí streliva, ak ide o strelivo alebo
11. návod na ničenie vadného streliva, zlyhaného streliva, ak ide o strelivo alebo návod na ničenie zvyškov strelivín, ak ide o  strelivinu.

**Príloha č. 3 k zákonu č. .../2018 Z. z.**

**HOMOLOGIZÁCIA**

1. Homologizácia je postup, pri ktorom autorizovaná osoba po overení dvoch kusov vzorky typu označených podľa § 7 ods. 2 písm. f) z každého typu strelnej zbrane vydá certifikát o homologizácii. Pri expanznom prístroji podľa § 4 ods. 1 písme. a) šestnásteho bodu, ktorým je jatočná strelná zbraň sa môžu predkladať dva kusy vzorky typu jatočnej strelnej zbrane alebo jeden kus vzorky typu jatočnej strelnej zbrane a jeden kus podobnej jatočnej strelnej zbrane , strelivo potrebné ku homologizácii a jej obvyklé časti.
2. Výrobca požiada autorizovanú osobu o homologizáciu
   1. ručnej strelnej zbrane podľa § 4 ods. 1 písm. a) s nábojovou komorou s priemerom do 5 mm vrátane a s dĺžkou nábojovej komory do 15 mm vrátane,
   2. ručnej strelnej zbrane podľa § 4 ods. 1 písm. a) s nábojovou komorou s priemerom a dĺžkou do 6 mm vrátane, pričom zápalková zlož je jedinou hnacou náplňou strely s energiou do 7,5 J vrátane,
   3. ručnej strelnej zbrane podľa § 4 ods. 1 písm. a) ôsmeho bodu,
   4. expanzného prístroja podľa § 4 ods. 1 písme. a) šestnásteho bodu,
   5. akustickej zbrane podľa § 4 ods. 1 písm. a) trinásteho bodu so strelivom s okrajovým zápalom do kalibra 6 mm vrátane a s dĺžkou nábojnice do 7 mm vrátane,
   6. vložnej hlavne, ktorá nemá vlastný záverový systém a je určená pre strelnú zbraň, ktorej strelivo nevyvinie tlak plynov vyšší ako 2000 bar.
3. Žiadosť o homologizáciu
   1. Výrobca predloží autorizovanej osobe žiadosť o homologizáciu, ktorá obsahuje
4. obchodné meno a sídlo alebo miesto podnikania (ďalej len „identifikačné údaje“) výrobcu a
5. písomné vyhlásenie, že rovnaká žiadosť o homologizáciu nie je podaná inej autorizovanej osobe alebo úradnej skúšobni iného členského štátu,
   1. Prílohou k žiadosti o homologizáciu je
6. technická dokumentácia,
7. strelivo potrebné na homologizáciu a
8. návod na použitie.
9. Pri homologizácii strelnej zbrane autorizovaná osoba pred uplynutím dvoch rokov po vydaní certifikátu o homologizácii na piatich kusoch z každého homologizovaného typu strelnej zbrane formou kusového overenia podľa prílohy č. 5 overuje, či charakteristiky strelnej zbrane naďalej zodpovedajú základným požiadavkám. Ak autorizovaná osoba pri overení zistí, že základné požiadavky nie sú splnené, zruší vydaný certifikát o homologizácii.
10. Po zrušení certifikátu o homologizácii musí výrobca predložiť autorizovanej osobe novú žiadosť o homologizáciu strelnej zbrane, a to aj vtedy, ak sa charakteristiky strelnej zbrane nezmenili.
11. Pri homologizácii strelnej zbrane autorizovaná osoba overí
12. či nie je vykonaná homologizácia inou úradnou skúšobňou,
13. či je predložená strelná zbraň, strelnou zbraňou, ktorá podlieha homologizácii podľa druhého bodu; ak je na homologizáciu predložená expanzná strelná zbraň overí sa či spĺňa požiadavky podľa osobitného predpisu,[[32]](#footnote-32))
14. kategóriu strelnej zbrane,
15. zhodu rozmerov vzorky typu strelnej zbrane s technickou dokumentáciou výrobcu a s tabuľkami stálej komisie,
16. označenie typu strelnej zbrane,
17. bezpečnú funkciu strelnej zbrane pri streľbe,
18. odolnosť materiálu strelnej zbrane pri streľbe v normálnych, ale aj v sťažených klimatických podmienkach,
19. správnosť a úplnosť technickej dokumentácie a sprievodnej dokumentácie.
20. Odber vzorky expanznej strelnej zbrane, ktorá je homologizovaná podľa § 12 ods. 1 písm. a) zákona a určené na kusové overenie, sa vykoná počas výroby alebo zo skladu autorizovanej osoby. Pri strelnej zbrani dovezenej zo štátu, ktorý nie je viazaný medzinárodnou zmluvou8) (ďalej len „tretia krajina“) sa odber vzoriek vykoná v sklade dovozcu a kontrolu vykoná autorizovaná osoba, ktorá vykonáva homologizáciu.
21. Typ predkladanej strelnej zbrane môže zahŕňať niekoľko variantov za predpokladu, že tieto varianty nemajú odlišné charakteristiky z hľadiska možného nebezpečenstva, spĺňajú rovnaké základné požiadavky, majú rovnaký účel určenia a sú vyrobené rovnakým výrobcom.
22. Pri homologizácii autorizovaná osoba kontroluje, či má výrobca k dispozícii potrebné povinne kalibrované meradlo,[[33]](#footnote-33)) vypracované kontrolné postupy, vhodné priestory a či má zabezpečené technické prostriedky, prístrojové vybavenie a zamestnancov, ktorí sú spôsobilí na vykonávanie kontrol zhodnosti strelnej zbrane s homologizovaným typom (ďalej len „systém kvality“) a vedie o tom záznamy.
23. Autorizovaná osoba homologizáciu zamietne, ak reprezentatívna vzorka typu, nespĺňa základné požiadavky alebo ďalšie požiadavky ustanovené týmto zákonom.
24. Autorizovaná osoba po vykonaní homologizácie vydá výrobcovi záverečný protokol o homologizácii a ak vzorka typu strenej zbrane spĺňa základné požiadavky alebo ďalšie požiadavky ustanovené týmto zákonom, vydá výrobcovi certifikát o homologizácii.
25. Po vykonaní homologizácie sa jeden kus vzorky typu homologizovanej strelnej zbrane uchováva v sídle autorizovanej osoby. Druhý kus vzorky typu homologizovanej strelnej zbrane označený homologizačnou značkou sa vráti výrobcovi.
26. Výrobca strelnej zbrane podľa písm. d) druhého bodu uvedie v záverečnom protokole o homologizácii typ strelnej zbrane, dovolenú najväčšiu hmotnosť tĺka, dovolený najmenší prídavný objem (Va) a najmenšiu vôľu medzi tĺkom a sériovo vyrobenou hlavňou.
27. Výrobca po vydaní certifikátu o homologizácii označuje vyrobenú strelnú zbraň homologizačnou značkou. Homologizačná značka môže byť razená, gravírovaná alebo inak zreteľne vyhotovená.
28. Ak overenie systému expanzných prístrojov vyhovuje základným požiadavkám, je na najmenšom spotrebiteľskom balení nábojok uvedený názov výrobcu a označenie modelu prístroja, pre ktorý sú nábojky určené.
29. Homologizácia systému expanzných prístrojov musí byť oznámená výrobcovi expanzných prístrojov.

**Príloha č. 4 k zákonu č. .../2018 Z. z.**

**SKÚŠKA TYPU STRELNEJ ZBRANE**

1. Skúška typu strelnej zbrane je posudzovanie zhody vzorky typu kompletnej strelnej zbrane, ktorá reprezentuje plánovanú výrobu strelnej zbrane postupom, pri ktorom sa zisťuje zhoda vzorky typu strelnej zbrane so základnými požiadavkami. Ak strelná zbraň spĺňa základné požiadavky, autorizovaná osoba vydá výrobcovi certifikát o skúške typu strelnej zbrane.
2. Skúška typu strelnej zbrane sa vykoná primerane podľa prílohy č. 3.
3. Výrobca po vydaní certifikátu o skúške typu strelnej zbrane predkladá autorizovanej osobe každú vyrobenú strelnú zbraň na kusové overenie podľa prílohy č. 5.

**Príloha č. 5 k zákonu č. .../2018 Z. z.**

**KUSOVÉ OVERENIE**

1. Kusové overenie je postup, pri ktorom autorizovaná osoba overuje splnenie základných požiadaviek každej strelnej zbrane pred uvedením na trh okrem strelnej zbrane, ktorá je homologizovaná. Autorizovaná osoba vydá výrobcovi protokol o kusovom overení a strelnú zbraň označí príslušnou overovacou značkou, ak spĺňa základné požiadavky.
2. Výrobca predkladá na kusové overenie každú strelnú zbraň. Ak autorizovaná osoba neurčí inak, každá hlaveň určená len na použitie čierneho prachu sa označí tak, že je jednoznačné, že hlaveň je určená len na použitie čierneho prachu. Strelná zbraň určená na používanie brokových nábojov s oceľovými brokmi vysokého výkonu je skonštruovaná tak, že zahrdlenie brokovej hlavne nie je väčšie ako 0,5 mm pre kaliber
   1. 12 a 10/89 pri použití oceľových brokov s priemerom väčším ako 4 mm,
   2. 20 pri použití oceľových brokov s priemerom väčším ako 3,25 mm.
3. Na žiadosť vlastníka historickej strelnej zbrane možno kusovo overiť a označiť overovacou značkou historickú strelnú zbraň, ak sa má použiť na streľbu a spĺňa základné požiadavky.
4. Kusové overenie sa nevzťahuje na strelnú zbraň zmontovanú už z kusovo overených častí strelnej zbrane.
5. Pri kusovom overení autorizovaná osoba vykoná
   1. kontrolu strelnej zbrane pred skúšobnou streľbou,
   2. skúšobnú streľbu,
   3. kontrolu strelnej zbrane po skúšobnej streľbe.
6. Pri kusovom overení strelnej zbrane dovezenej z tretej krajiny a ktorá má sklopnú hlaveň, sa okrem kontrol podľa piateho bodu zisťuje
   * 1. dĺžka hlavne s presnosťou na 1 mm,
     2. priemer vývrtu brokových hlavní s presnosťou na 0,1 mm a priemer vývrtu guľovej hlavne v poliach s presnosťou na 0,01 mm,
     3. hmotnosť hlavne bez predpažbia s presnosťou na 1 g,
     4. pevnosť materiálu hlavne skúškou tvrdosti, ktorou sa určí, či hrúbka hlavne vyhovuje základnej požiadavke, ak autorizovanej osobe nie je pevnosť materiálu známa.
7. Skúšobné strelivo
   1. Na kusové overenie sa využíva skúšobné strelivo.
   2. Stredné hodnoty maximálnych tlakov spotrebného streliva a skúšobného streliva alebo stredná hodnota najväčšej energie strely spotrebného streliva, sú uvedené v tabuľkách stálej komisie.
8. Kontrola strelnej zbrane pred skúšobnou streľbou
   1. Pri vizuálnej kontrole strelnej zbrane pred skúšobnou streľbou autorizovaná osoba odmietne strelnú zbraň prijať na kusové overenie, ak nespĺňa základnú požiadavku alebo ak jej označenie nezodpovedá požiadavkám podľa druhého bodu, ktoré sa na ňu vzťahujú.
   2. Autorizovaná osoba pred skúšobnou streľbou vykoná kontrolu
9. údajov, ktorými sú

obchodné meno alebo ochranná známka výrobcu alebo akýkoľvek iný údaj, ktorý umožňuje identifikáciu strelnej zbrane,

štát alebo miesto výroby,

identifikačné číslo strelnej zbrane, rok výroby, ak nie je uvedený v identifikačnom čísle strelnej zbrane,

kategórie strelnej zbrane,

označenie kalibru podľa názvu uvedeného v tabuľkách stálej komisie pre každú z hlavní, ak má strelná zbraň hlavne rozličných kalibrov, alebo na jednu z hlavní, ak majú tieto hlavne rovnaké kalibre,

označenie kalibru na každom valci revolvera, ak možno valec revolvera vymieňať,

označenie „zbraň na granule“, ak ide o zbraň na granule,

1. či na strelnej zbrani sú vady spôsobené nesprávnym postupom pri kovaní, vyklepávaní, zváraní, sústružení, frézovaní alebo inými obrábacími metódami, ak je tým funkcia a pevnosť ovplyvnená natoľko, že došlo k
   * + 1. vytvoreniu prehybov vzniknutých pri kovaní,
       2. vytvoreniu trhlín v materiáli, porušeniu celistvosti materiálu alebo nesprávnemu vyhotoveniu zvarov,
       3. nesprávnej montáži alebo nesprávnemu zváraniu hlavní, hákov alebo líšt,
       4. vytvoreniu rýh alebo iných nepravidelností, spôsobených obrábaním vnútornej steny nábojovej komory najmä takých, ktoré majú za následok voľným okom viditeľný nedostatočný lesk a teda komplikovanejšiemu odlíšeniu chýb spôsobených skúšobnou streľbou; prípustná medzná hodnota drsnosti Ra je pri nábojovej komore l,8 μm a vo vývrte hlavne l μm a kontroluje sa len pri nezhode; ak sú zistené vyššie uvedené nepravidelnosti a výrobca ich neodstráni, musí autorizovaná osoba použiť trojnásobný počet skúšobných nábojov,
       5. vytvoreniu deformácií vo vnútri hlavne a nábojovej komory,
       6. vydutiam, ktoré sa vyskytujú na spojoch medzi nábojovou komorou a hlavňou a pri zahrdlení, najmä k takým, ktoré majú za následok zníženie pevnosti stien,
2. či sú vo vnútri strelnej zbrane viditeľné priehlbeniny, prelomeniny alebo ryhy,
3. či je neprimeraná konštrukcia záveru strelnej zbrane, ktorá nezaručuje bezchybnú funkciu pri naťahovaní kohútika a uzamykaní záveru,
4. či je nedostatočná bezpečná funkcia strelnej zbrane, tak že sa overí:

ľahké ovládanie záveru a bezpečnosť uzamknutia záveru,

funkcia zásobovacieho a vyťahovacieho mechanizmu poloautomatických zbraní,

bezchybná funkciu poistky,

sklon k nežiadúcemu výstrelu pri nabíjaní,

ľahká funkcia úderníkov vo vedeniach, nevyčnievanie zápalníkov z uloženia po natiahnutí, neprítomnosť akéhokoľvek ostria v zápalníkových dierach a v zápalníku,

správna funkcia spúšťacieho mechanizmu - odporu spúšte; nie je prípustný nízky odpor spúšte, okrem terčovej zbrane používanej pri súťažnej streľbe a strelnej zbrane s napináčikom,

bezpečná funkcia valca revolvera.

1. či je na strelnej zbrani korózia a znečistenie alebo opotrebovanie strelnej zbrane, ktoré má vplyv na bezpečnú funkciu strelnej zbrane,
2. či neexistuje zahĺbenie vo valci revolvera pre náboje s okrajovým zápalom,
3. či zbraň s hladkým vývrtom hlavne má priemer vývrtu B menší ako je prípustná najnižšia hodnota ustanovená pre kaliber nábojovej komory.
   1. Autorizovaná osoba nepokračuje v kusovom overení, ak pred skúšobnou streľbou zistí, že strelná zbraň má vadu uvedenú v podbode 8.2. a strelnú zbraň vráti výrobcovi.
   2. Autorizovaná osoba nepokračuje v kusovom overení pred skúšobnou streľbou a strelnú zbraň vráti výrobcovi, ak rozmery strelnej zbrane nezodpovedajú rozmerom strelnej zbrane ustanovených v tabuľkách stálej komisie.
      1. Autorizovaná osoba neodmietne vykonať kusové overenie pred skúšobnou streľbou podľa podbodu 8.4, ak strelná zbraň s hladkým vývrtom hlavne má priemer vývrtu hlavne B väčší ako je prípustná najväčšia hodnota a ak je na hlavni označený kaliber a dĺžka nábojovej komory a kaliber, ktorý zodpovedá priemeru vývrtu hlavne. Priemer vývrtu hlavne B nesmie byť menší ako je najmenšia hodnota prípustná pre kaliber nábojovej komory.
      2. Autorizovaná osoba neodmietne vykonať kusové overenie pred skúšobnou streľbou podľa podbodu 8.4, ak strelná zbraň s polygonálnym vývrtom hlavne, ktorý sa odchyľuje od tvaru polí a drážok a prierez vývrtu hlavne je najviac o 0,7 % menší ako hodnota Q uvedená v tabuľkách stálej komisie. Do hlavne s polygonálnym vývrtom je zakázané používať náboje z pevného materiálu s tvrdosťou jadra väčšou ako je tvrdosť olova. Na najmenšom spotrebnom balení musí byť označenie s vysvetlením, že tieto náboje nemožno používať na streľbu zo strelnej zbrane s polygonálnym vývrtom hlavne, pričom sa môže vyžadovať, že toto označenie je v jazyku jedného z členských štátov. Tento zákaz neplatí, ak výrobca predloží autorizovanej osobe výsledky zo skúšok, kde tlak nábojov v strelnej zbrani s polygonálnym vývrtom hlavne s prierezom vývrtu hlavne o 0,7 % menším, ako je hodnota Q uvedená v tabuľkách stálej komisie, zostáva v rozmedzí hodnôt uvedených v tabuľkách stálej komisie.
4. Skúšobná streľba
   1. Autorizovaná osoba neoverí strelnú zbraň, ktorá je viditeľne poškodená skúšobnou streľbou a strelnú zbraň, ktorá má vady uvedené v prílohe č. 1.
   2. Ak je podozrenie zo zníženia tlaku skúšobného náboja, autorizovaná osoba uskutoční doplnkovú streľbu nad rámec predpísaného počtu skúšobných výstrelov. Ak je podozrenie o pevnosti strelnej zbrane po skúšobnej streľbe alebo podozrenie o poškodení alebo inej vade strelnej zbrane, alebo sa vyskytne vada nábojnice skúšobného náboja, autorizovaná osoba vykoná doplnkovú streľbu skúšobnými nábojmi.
   3. Ak dôjde pri streľbe skúšobnými nábojmi k chybnej funkcii skúšanej strelnej zbrane, autorizovaná osoba vykoná overenie funkcie doplnkovou streľbou spotrebnými nábojmi dodanými výrobcom najmenej dvoma výstrelmi z každej nábojovej komory.
   4. Na žiadosť výrobcu sa môže overenie strelnej zbrane s hladkým vývrtom hlavne doplniť alebo nahradiť vyššou skúškou alebo skúškou s oceľovými brokmi.
   5. Ak má strelná zbraň s viacerými hlavňami neodstrániteľnú vadu len na niektorej hlavni, autorizovaná osoba výrobcovi oznámi, že má vykonať znehodnotenie vadnej hlavne, ktoré znemožní streľbu z tejto hlavne. Ak výrobca nesúhlasí s týmto návrhom, autorizovaná osoba strelnú zbraň neoznačí.
   6. Kontrola strelnej zbrane po skúšobnej streľbe
   7. Strelnú zbraň alebo silno namáhanú časť strelnej zbrane predloženú na kusové overenie autorizovaná osoba vydá protokol o kusovom overení, v ktorom uvedie dôvody zamietnutia a vráti výrobcovi strelnú zbraň alebo silno namáhanú časť strelnej zbrane, ak je skúšobnou streľbou viditeľne poškodená alebo je na strelnej zbrani alebo na silno namáhanej časti strelnej zbrane zistená vada:
5. zlyhanie spôsobené strelnou zbraňou,
6. nežiadúci výstrel pri nabíjaní strelnej zbrane,
7. nežiadúci výstrel viacerých nábojov, skúšobných a spotrebných nábojov, odrazu zo strelnej zbrane s niekoľkými hlavňami,
8. prílišné zaklinovanie nábojníc pri vyhadzovaní spôsobené deformáciou nábojnice; zaklinovanie sa preverí s nábojmi, ktoré vyvíjajú priemerný tlak rovný Pmax,
9. prerazenie zápalky, skúšobného a spotrebného náboja,
10. akákoľvek deformácia hlavne a nábojovej komory, ktorá môže znížiť bezpečnosť zbrane,
11. akékoľvek roztiahnutie hlavne, vrátene vlnovitého roztiahnutia hlavne, v najslabších miestach hlavne,
12. porušenie spojenia hákov a líšt,
13. zväčšenie uzamykacej vôle nad prípustnú medzu,
14. poškodenie alebo deformácia častí záveru,
15. trhlina na strelnej zbrani,
16. roztiahnutie hlavne vrátane rozšírenia zvlneného tvaru v najslabších miestach hlavne,
17. rozpájkované háčky alebo pásky,
18. oddialenie záveru väčšie ako je ustanovená prípustná hodnota,
19. poškodenie alebo deformácia hlavnej časti záveru,
20. viditeľne chybný alebo nespoľahlivý funkčný mechanizmus, poistné a bicie ústrojenstvo, spúšťové, nabíjacie, vyťahovacie, uzamykacie a otáčacie zariadenie valca, alebo nefunkčná poistka alebo
21. nesústrednosť vývrtu hlavne s komorou valca revolvera.
    1. Ak výsledok po skúšobnej streľbe vedie k pochybnosti o pevnosti strelnej zbrane alebo niektorej zo silno namáhaných častí strelnej zbrane, ak sú pochybnosti o existencii poškodenia alebo inej vady uvedenej v podbode 9.7 alebo sa zistí vada na vystrelenej nábojnici skúšobného náboja, autorizovaná osoba vystrelí ďalšie skúšobné náboje nad predpísaný počet. Za predpokladu chyby vo funkcii strelnej zbrane sa použijú spotrebné náboje.
22. Strelnú zbraň, ktorá nemôže byť podrobená skúšobnej streľbe alebo ktorá je označená za vadnú, autorizovaná osoba vráti výrobcovi a vydá protokol o kusovom overení, v ktorom uvedie dôvod vrátenia strelnej zbrane. Ak výrobca preukáže, že opravil zistené vady strelnej zbrane, na opakované kusové overenie sa môže strelná zbraň predložiť len autorizovanej osobe podľa prvej vety.
23. Autorizovaná osoba vydá pre každú overenú strelnú zbraň protokol o kusovom overení. Ak strelná zbraň nevyhovie kusovému overeniu autorizovaná osoba vydá protokol o kusovom overení s uvedením dôvodov, prečo strelná zbraň nevyhovuje.
24. Strelná zbraň, ktorá vyhovela pri kusovom overení, sa označí príslušnou overovacou značkou a dvojčíslom roka, v ktorom bolo overenie vykonané. Overovacou značkou sa označí každá hlaveň, lôžko, rám, dôležitú časť záveru a na dnovú skrutku strelnej zbrane.
    1. Na revolveri sa overovacou značkou označí hlaveň, valec a rám strelnej zbrane. Strelná zbraň, ktorej nábojová komora nie je súčasťou hlavne, sa označí na hlavni a na nábojovej komore aj na ďalších častiach strelnej zbrane. Výrobca môže so súhlasom autorizovanej osoby označiť strelnú zbraň príslušnou overovacou značkou. Strelná zbraň, na ktorej bola vykonaná skúška s oceľovými brokmi, sa označí príslušnou overovacou značkou.
    2. Silno namáhaná časť strelnej zbrane s hladkým vývrtom hlavne, ktorá je podrobená kusovému overeniu musí byť označená overovacou značkou, buď národnou overovacou značkou pre obyčajnú skúšku, alebo národnou overovacou značkou pre vyššiu skúšku, alebo overovacou značkou pre skúšku s oceľovými brokmi, ako aj národnou identifikačnou značkou, každá hlaveň, rám zbrane alebo základné časti záveru. Na hlavní musí byť tiež vyznačená aj dĺžka nábojovej komory.
25. Na žiadosť výrobcu možno strelnú zbraň v odôvodnených prípadoch označiť na skrytých miestach.

**Príloha č. 6 k zákonu č. .../2018 Z. z.**

**NOVÉ KUSOVÉ OVERENIE**

1. Nové kusové overenie sa vykoná primerane podľa prílohy č. 5 s prihliadnutím na opotrebenie, ktoré neznižuje bezpečnú funkciu strelnej zbrane.
2. Strelnú zbraň na nové kusové overenie predkladá výrobca alebo osoba, ktorá požiada o nové kusové overenie.
3. Autorizovaná osoba po vykonaní nového kusového overenia vydá výrobcovi alebo osobe, ktorá žiada o nové kusové overenie protokol o novom kusovom overení, a ak výrobca alebo osoba, ktorá žiada o nové kusové overenie požiada o značku podľa § 14, autorizovaná osoba označí strelnú zbraň overovacou značkou alebo národnou overovacou značkou.
4. Ak strelná zbraň vyhovela novému kusovému overeniu, ktoré bolo vykonané z dôvodu úpravy strelnej zbrane, sa hlavná časť strelnej zbrane alebo časť strelnej zbrane, ktorá bola predmetom úpravy a nie je označená značkou označí príslušnou overovacou značkou alebo národnou overovacou značkou.
5. Pri novom kusovom overení strelnej zbrane s viacerými hlavňami sa overovacou značkou alebo národnou overovacou značkou označí každá hlaveň, ak tým nemôže dôjsť k zníženiu bezpečnej funkcie strelnej zbrane.

**Príloha č. 7 k zákonu č. .../2018 Z. z.**

**SKÚŠKA TYPU STRELIVA**

1. Skúška typu streliva je postup, pri ktorom autorizovaná osoba overuje splnenie základných požiadaviek vzorky typu streliva. Autorizovaná osoba vydá certifikát o skúške typu streliva, ak
2. vzorka typu streliva spĺňa základné požiadavky a technická dokumentácia streliva je vyhotovená podľa prílohy č. 2 a je úplná,
3. výrobca má zavedený účinný systém kvality, ktorý zabezpečuje nepretržité dodržiavanie požadovanej kvality výrobkov.
4. Výrobca predkladá na skúšku typu streliva strelivo označené podľa § 7 ods. 2 písm. h) až k). Na najmenšom spotrebiteľskom balení uvedie výrobca označenia výrobcu, číslo série a počet kusov streliva v spotrebiteľskom balení alebo druhu a hmotnosti streliviny v spotrebiteľskom balení.
5. Skúšku typu streliva vykonáva autorizovaná osoba alebo výrobca pod dohľadom autorizovanej osoby, okrem výrobcu z tretej krajiny. Zodpovednosť za strelivo má výrobca.
6. Skúška typu streliva pozostáva z
7. overenia prítomnosti predpísaných údajov na najmenšom spotrebiteľskom balení,
8. označenia overovacích značiek na každom náboji,
9. overenia zhodnosti rozmerových charakteristík so základnými požiadavkami, kontrola rozmerov streliva musí zodpovedať najmenším a najväčším hodnotám rozmerov streliva, ktoré sú uvedené v príslušných tabuľkách stálej komisie.
10. kontroly tlaku plynov streliva alebo hodnoty tlaku, ktorá je považovaná za ekvivalentnú pre zvláštne strelivo,
11. kontroly ďalších balistických charakteristík, najmä rozptyl rýchlosť, tlaky, rozptylové charakteristiky na terči, krytie,
12. kontroly odolnosti v sťažených klimatických podmienkach, ak je to potrebné,
13. kontroly prepravnej, manipulačnej, skladovacej a bezpečnej funkcie.
14. Pri skúške typu streliva autorizovaná osoba alebo výrobca pod dohľadom autorizovanej osoby zisťuje, či výrobca
    1. vlastní a používa povinne kalibrované meradlo alebo určené meradlo[[34]](#footnote-34)) na meranie rozmerov, funkcie a ďalších charakteristík, tlakov alebo iných rovnocenných hodnôt pre určený typ streliva najmä:
15. zhodnosť rozmerov príslušných balistických zbraní s ustanovenými technickými požiadavkami,
16. zavedený systém merania tlakov prachových plynov overený referenčnými snímačmi,
17. meradlá určené na rozmerovú kontrolu vrátane platnosti ich metrologického overenia,
18. strelná zbraň určená na kontrolu bezpečnej fumkcie,
    1. má personálne a technické predpoklady na vykonávanie kontroly výroby,
    2. výrobca má zavedený účinný systém kvality kontroly výroby a vedie evidenčnú knihu o výsledkoch kontrol jednotlivých výrobných sérií streliva; záznamy musí viesť postupom schváleným autorizovanou osobou a musí jej ich kedykoľvek poskytnúť,
19. Vzorka typu predkladaného streliva môže zahŕňať niekoľko variantov za predpokladu, že tieto varianty nemajú odlišné charakteristiky z hľadiska možného nebezpečenstva a z hľadiska ustanovených základných požiadaviek.
20. Ak je autorizovanej osobe predložené na overovanie strelivo, na ktorého kaliber ešte nie sú ustanovené základné požiadavky, autorizovaná osoba vykoná skúšku typu streliva na základe údajov dodaných výrobcom.
21. Pri novom kalibri, type streliva alebo druhu streliva s vysokým výkonom sa skúška typu streliva nevykonáva, ak strelivo možno nabiť a vystreliť z nábojovej komory strelnej zbrane na strelivo kalibru už podrobeného skúške typu a zaradeného do ustanovených základných požiadaviek, ktoré má rovnaké rozmery alebo podobné rozmery a prípustný maximálny tlak nižší, ako je tlak nového streliva.
22. Ak výrobca nie je spôsobilý vykonávať kontrolu výroby, vykonáva túto činnosť autorizovaná osoba tak, že overí každú vyrobenú alebo dovezenú z členského štátu sériu streliva.
23. Ak výsledok skúšky typu streliva vyhovuje základným požiadavkám a požiadavkám podľa tohto zákona, výrobca alebo autorizovaná osoba vykoná kontrolu výroby každej výrobnej série streliva, s cieľom overiť zhodu so schváleným typom.
24. Ak strelivo nevyhovelo skúške typu streliva, výrobca môže predložiť žiadosť o ďalšiu skúšku typu streliva.
25. Autorizovaná osoba po vykonaní skúšky typu streliva vydá výrobcovi záverečný protokol o skúške typu streliva a certifikát o skúške typu streliva.
26. Platnosť certifikátu o skúške typu streliva skončí dňom uvedeným v certifikáte o skúške typu streliva, najneskôr po uplynutí troch rokov od jeho vydania, ak výrobca nepožiada pred skončením platnosti certifikátu o skúške typu streliva o vykonanie inšpekcie podľa prílohy č. 8. Ak sa pri inšpekcii zistí nesúlad charakteristík streliva so základnými požiadavkami, autorizovaná osoba platnosť certifikátu o skúške typu streliva zruší. Ak inšpekcia potvrdí, že strelivo spĺňa základné požiadavky, platnosť certifikátu o skúške typu streliva sa predĺži najviac o tri roky.
27. Autorizovaná osoba, alebo výrobca na základe súhlasu autorizovanej osoby označí strelivo, ktorého charakteristiky spĺňajú základné požiadavky, overovacou značkou.
28. Pri strelive, ktoré je vyrobené alebo dovezené len v jednej sérii streliva autorizovaná osoba vykoná skúška typu streliva postupom podľa prvého až piateho bodu, podbodu 5.1, šiesteho až ôsmeho bodu, jedenásteho bodu a štrnásteho bodu. Ak strelivo v sérii spĺňa základné požiadavky autorizovaná osoba vydá potvrdenie zhody. Ak autorizovaná osoba zistí, že strelivo nespĺňa základné požiadavky, autorizovaná osoba určí ďalší postup pri nakladaní so strelivom.

**Príloha č. 8 k zákonu č. .../2018 Z. z.**

**INŠPEKCIA**

1. Inšpekcia je postup, pri ktorom autorizovaná osoba overuje, či strelivo je v zhode s typom opísaným v certifikáte o skúške typu streliva.
2. Pri inšpekcii autorizovaná osoba vykoná u
   1. výrobcu streliva, ktorému je vydaný certifikát o skúške typu streliva, najmenej raz za tri roky
3. kontrolu výrobného a skúšobného zariadenia,
4. overenie vykonávaných výrobných kontrol,
5. kontrolu streliva v rozsahu skúšky typu streliva,
   1. výrobcu streliva, ktorý nemá zavedený systém kvality, najmenej raz za rok
6. overenie platnosti potvrdenia podľa piateho bodu,
7. overenie vykonávaných výrobných kontrol vyžiadaním záznamov a protokolov o výrobnej kontrole,
8. kontrolu streliva v rozsahu skúšky typu streliva.
9. Ak počas inšpekcie autorizovaná osoba zistí, že strelivo nespĺňa základné požiadavky a nezodpovedá charakteristikám uvedeným v certifikáte o skúške typu streliva, autorizovaná osoba určí lehotu na odstránenie nedostatkov alebo určí ďalší postup pri nakladaní so strelivom.
10. Autorizovaná osoba po vykonaní inšpekcie vydá výrobcovi správu o inšpekcii.
11. Pri dovoze streliva z tretej krajiny, pri ktorom nie je možné overiť kontrolu výroby streliva, je výrobca povinný predložiť potvrdenie pre každý typ streliva, ktoré vyjadruje, že výrobca vykonal kontrolu výroby streliva. Autorizovaná osoba je oprávnená vyžadovať od dovozcu alebo od inej autorizovanej osoby, ktorá povolila umiestňovať overovaciu značku, správu o kontrole výroby dovážanej série streliva.
12. Autorizovaná osoba vykoná inšpekciu streliva, ktoré je dovezené z tretej krajiny najmenej raz za rok.

**Príloha č. 9 k zákonu č. .../2018 Z. z.**

**VÝSTUPNÉ DOKUMENTY POSUDZOVANIA ZHODY**

1. Autorizovaná osoba vydá po posudzovaní zhody strelnej zbrane alebo streliva výstupný dokument posudzovania zhody, ktorým je
   1. záverečný protokol o homologizácii,
   2. záverečný protokol o skúške typu strelnej zbrane,
   3. certifikát o homologizácii
   4. certifikát o skúške typu strelnej zbrane,
   5. protokol o kusovom overení
   6. protokol o novom kusovom overení,
   7. záverečný protokol o skúške typu streliva,
   8. certifikát o skúške typu streliva,
   9. správa o inšpekcii alebo
   10. potvrdenie zhody.
2. Záverečný protokol o homologizácii a záverečný protokol o skúške typu strelnej zbrane obsahuje
3. identifikačné údaje výrobcu strelnej zbrane,
4. typ, model a výrobné číslo strelnej zbrane,
5. kategóriu strelnej zbrane,
6. podrobný opis strelnej zbrane,
7. použité metódy merania,
8. opis posudzovania zhody a
9. výsledok posudzovania zhody.
10. Certifikát o homologizácii obsahuje
11. identifikačné údaje výrobcu strelnej zbrane,
12. typ a model strelnej zbrane,
13. kategóriu strelnej zbrane,
14. použiteľné strelivo do strelnej zbrane,
15. stručný opis a technické charakteristiky strelnej zbrane,
16. výsledok posudzovania zhody s uvedením poradového čísla záverečného protokolu o homologizácii,
17. potvrdenie o vhodnosti technickej dokumentácie,
18. potvrdenie o zavedení systému kvality,
19. druh a veľkosť overovacej značky a určenie miesta pre overovaciu značku,
20. určenie osoby, ktorá má právo homologizované výrobky označovať,
21. obmedzenie platnosti homologizácie, počtu kusov strelnej zbrane alebo počtu sérií strelnej zbrane, ak je to potrebné,
22. povinnosť pre výrobcu podľa prílohy č. 3 štvrtého bodu a
23. povinnosť pre výrobcu, ktorému je vydaný certifikát o homologizácii, že k strelnej zbrani má priložiť návod na použitie, ktorý odsúhlasila autorizovaná osoba.
24. Certifikát o skúške typu strelnej zbrane obsahuje
25. identifikačné údaje výrobcu strelnej zbrane,
26. typ a model strelnej zbrane,
27. kategóriu strelnej zbrane,
28. stručný opis a technické charakteristiky strelnej zbrane,
29. použité metódy merania a
30. výsledok posudzovania zhody s uvedením poradového čísla záverečného protokolu o skúške typu strelnej zbrane.
31. Protokol o kusovom overení alebo protokol o novom kusovom overení obsahuje
32. identifikačné údaje výrobcu strelnej zbrane alebo identifikačné údaje osoby, ktorá žiada o kusové overenie alebo o nové kusové overenie,
33. typ, model, kaliber a výrobné číslo strelnej zbrane,
34. kategóriu strelnej zbrane,
35. použité metódy merania, výsledky kontroly a skúšobnej streľby,
36. druh a veľkosť overovacej značky alebo národnej overovacej značky a určenie miesta pre overovaciu značku alebo národnú overovaciu značku alebo ak strená zbraň nespĺňa základnú požiadavku alebo ďalšiu požiadavku ustanovenú týmto zákonom identifikačnou značkou povinnosť označiť strelnú zbraň podľa § 14 ods. 7.
37. Záverečný protokol o skúške typu streliva obsahuje
38. identifikačné údaje výrobcu streliva
39. typ streliva,
40. podrobný opis a technické charakteristiky streliva,
41. použité metódy merania,
42. opis posudzovania zhody a
43. výsledok posudzovania zhody.
44. Certifikát o skúške typu streliva obsahuje
45. identifikačné údaje výrobcu streliva,
46. typ streliva a varianty streliva,
47. stručný opis a technické charakteristiky streliva,
48. použité metódy merania,
49. výsledok posudzovania zhody s uvedením poradového čísla  záverečného protokolu o skúške typu streliva,
50. označovanie spotrebného balenia príslušnou kontrolnou značkou a
51. povinnosť pre výrobcu podľa prílohy č. 7 trinásteho bodu.
52. Správa o inšpekcii obsahuje
53. identifikačné údaje výrobcu streliva,
54. typ streliva,
55. podrobný opis a technické charakteristiky streliva,
56. použité metódy merania,
57. opis posudzovania zhody a
58. výsledok posudzovania zhody.
59. Potvrdenie zhody obsahuje
60. identifikačné údaje osoby, ktorá žiada o vykonanie posudzovania zhody streliva,
61. typ streliva,
62. stručný opis a technické charakteristiky streliva,
63. použité metódy merania a
64. výsledok posudzovania zhody s uvedením poradového čísla záverečného protokolu o skúške typu streliva.
65. Výstupný dokument posudzovania zhody okrem údajov podľa druhého až deviateho bodu obsahuje
66. poradové číslo, pod ktorými ho autorizovaná osoba vydá,
67. dátum a miesto vykonania kontrol a skúšok,
68. dátum a miesto vydania výstupného dokumentu posudzovania zhody,
69. odtlačok pečiatky a podpis osoby oprávnenej konať v mene autorizovanej osoby a
70. iné údaje, ak je to potrebné.

**Príloha č. 10 k zákonu č. .../2018 Z. z.**

**VYHLÁSENIE O ZHODE**

1. Identifikačné údaje výrobcu alebo pri dovážanej strelnej zbrani alebo dovážanom strelive identifikačné údaje dovozcu, ktorý vyhlásenie o zhode vydá.
2. Typové označenie, model, výrobné číslo, kaliber a kategóriu strelnej zbrane alebo typové označenie, model, výrobné číslo a kaliber streliva, ktoré umožňujú ich vysledovateľnosť a ak je to potrebné, na identifikáciu strelnej zbrane alebo streliva, môže identifikácia obsahovať jeho zobrazenie; pri častiach strelnej zbrane spôsob montáže do strelnej zbrane.
3. Vyhlásenie výrobcu alebo dovozcu o jeho výlučnej zodpovednosti za vydanie vyhlásenia o zhode.
4. Zoznam technických predpisov z oblasti posudzovania zhody, slovenských technických noriem vhodných na posudzovanie zhody alebo ďalších slovenských technických noriem použitých pri posudzovaní zhody alebo inej technickej špecifikácie, ak sa boli použité na posúdenie zhody.
5. Údaj o použitom postupe posudzovania zhody.
6. Názov a identifikačný kód autorizovanej osoby, ktorý pridelil úrad, poradové číslo a dátum vydania výstupného dokumentu posudzovania zhody.
7. Potvrdenie výrobcu o tom, že strelná zbraň alebo strelivo je v zhode so základnými požiadavkami.
8. Vyhlásenie výrobcu alebo dovozcu, že strelná zbraň alebo strelivo sú bezpečné pri používaní podľa účelu určenia a že výrobca prijal opatrenie, ktorým zabezpečí zhodu strelnej zbrane alebo streliva so základnými požiadavkami.
9. Dátum a miesto vydania vyhlásenia o zhode.
10. Meno, priezvisko a funkcia osoby oprávnenej podpísať vyhlásenie o zhode, jej podpis a odtlačok pečiatky výrobcu alebo dovozcu.

1. ) § 2 ods. 1 písm. a) zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení zákona č. 92/2010 Z. z. [↑](#footnote-ref-1)
2. ) § 2 ods. 1 písm. g) zákona č. 190/2003 Z. z. v znení zákona č. 92/2010 Z. z. [↑](#footnote-ref-2)
3. ) § 4 ods. 1 zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu   
   a o zmene a doplnení niektorých zákonov. [↑](#footnote-ref-3)
4. ) Čl. 2 ods. 12 nariadenia (ES) č. 765/2008. [↑](#footnote-ref-4)
5. ) § 10 ods. 4 zákona č. 56/2018 Z. z. [↑](#footnote-ref-5)
6. ) § 2 ods. 1 písm. b) zákona č. 190/2003 Z. z. v znení zákona č. 92/2010 Z. z. [↑](#footnote-ref-6)
7. ) Príloha č. 6 časť D písm. d) zákona č. 190/2003 Z. z. v znení zákona č. 92/2010 Z. z. [↑](#footnote-ref-7)
8. ) Dohovor o vzájomnom uznávaní skúšobných značiek ručných palných zbraní (vyhláška ministra zahraničných vecí č. 70/1975 Zb.). [↑](#footnote-ref-8)
9. ) § 2 písm. f) zákona č. 56/2018 Z. z. [↑](#footnote-ref-9)
10. ) Príloha č. 6 časť D písm. c) zákona č. 190/2003 Z. z. v znení zákona č. 92/2010 Z. z. [↑](#footnote-ref-10)
11. ) § 8 ods. 2 nariadenia vlády Slovenskej republiky č. 436/2008 Z. z., ktorým sa ustanovujú podrobnosti o technických požiadavkách a postupoch posudzovania zhody na strojové zariadenia. [↑](#footnote-ref-11)
12. ) § 2 písm. h) zákona č. 56/2018 Z. z. [↑](#footnote-ref-12)
13. ) § 29 zákona č. 190/2003 Z. z. [↑](#footnote-ref-13)
14. ) § 2 písm. i) zákona č. 56/2018 Z. z. [↑](#footnote-ref-14)
15. ) § 3 ods. 1 zákona č. 190/2003 Z. z. v znení zákona č. 92/2010 Z. z. [↑](#footnote-ref-15)
16. ) § 5 ods. 1 písm. f) až i) a l) až q) zákona č. 56/2018 Z. z. [↑](#footnote-ref-16)
17. ) § 2 písm. j) zákona č. 56/2018 Z. z. [↑](#footnote-ref-17)
18. ) § 7 ods. 2 písm. a) až k) zákona č. 56/2018 Z. z. [↑](#footnote-ref-18)
19. ) § 8 ods. 2 písm. a) až f) zákona č. 56/2018 Z. z. [↑](#footnote-ref-19)
20. ) § 9 zákona č. 56/2018 Z. z. [↑](#footnote-ref-20)
21. ) § 13 ods. 2 zákona č. 60/2018 Z. z. o technickej normalizácii. [↑](#footnote-ref-21)
22. ) Čl. II Dohovoru o vzájomnom uznávaní skúšobných značiek ručných palných zbraní (vyhláška ministra zahraničných vecí č. 70/1975 Zb.). [↑](#footnote-ref-22)
23. ) § 3 ods. 2 zákona č. 190/2003 Z. z. v znení zákona č. 92/2010 Z. z. [↑](#footnote-ref-23)
24. ) § 23 zákona č. 56/2018 Z. z. [↑](#footnote-ref-24)
25. ) § 24 ods. 2 písm. b) zákona č. 56/2018 Z. z. [↑](#footnote-ref-25)
26. ) § 10 až 19 zákona č. 56/2018 Z. z. [↑](#footnote-ref-26)
27. ) § 21 zákona č. 56/2018 Z. z. [↑](#footnote-ref-27)
28. ) Čl. 2 ods. 17 nariadenia (ES) č. 765/2008. [↑](#footnote-ref-28)
29. ) § 26 písm. a) zákona .č 56/2018 Z. z., § 10 ods. 2 zákona č. 128/2002 Z. z.  o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení.. zákona č. 56/2018 Z. z. [↑](#footnote-ref-29)
30. ) § 27 a 28 zákona č. 56/2018 Z. z. [↑](#footnote-ref-30)
31. ) Smernica Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (Ú. v. EÚ L 241, 17. 09. 2015). [↑](#footnote-ref-31)
32. ) Príloha č. 6 časť A písm. d) prílohy č. 6 zákona č. 190/2003 Z. z. o strelných zbraniach a strelive a o zmene a doplnení niektorých zákonov. [↑](#footnote-ref-32)
33. ) § 2 písm. i) zákona č. .../2018 Z. z. o metrológii a o zmene a doplnení niektorých zákonov. [↑](#footnote-ref-33)
34. ) § 8 ods. 1 písm. c) zákona č. .../2018 Z. z. [↑](#footnote-ref-34)